b'\n_START_ARTICLE_\nJosif Nikolajevi\xc4\x8d Galatte\n_START_SECTION_\n\xc5\xbdivljenje\n_START_PARAGRAPH_\n12. julija 1799 je prestopil iz sardinske v rusko vojsko s \xc4\x8dinom stotnika. Leta 1806 je bil preme\xc5\xa1\xc4\x8den v oskrbovalno slu\xc5\xbebo. Sodeloval je v italijansko-\xc5\xa1vicarski kampanji leta 1799 in leta 1805 se je bojeval v bitki pri Austerlitzu. V letih 1806-07 je sodeloval v drugi ekspediciji v Mediteranu pod viceadmiralom Senjavinom._NEWLINE_20. novembra 1810 je bil povi\xc5\xa1an v polkovnika. Sodeloval je v bojih s Francozi v letih 1812-14 in bil 15. decembra 1813 povi\xc5\xa1an v generalmajorja._NEWLINE_Zaradi bolezni je bil 5. aprila 1816 odpu\xc5\xa1\xc4\x8den iz ruske vojske. Z otroki (\xc5\xbeena je ostala v Rusiji) je odpotoval v Italijo, kjer je ponovno vstopil v sardinsko vojsko; a \xc5\xbee istega leta je podlegel bolezni.'